CELEX: E2013P0005
Language: el
Date: 2013-04-08 00:00:00
Title: Προσφυγή που ασκήθηκε, στις 8 Απριλίου 2013 , από την DB Schenker κατά της Εποπτεύουσας Αρχής της ΕΖΕΣ (Υπόθεση E-5/13)

20.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 174/12
            
         Προσφυγή που ασκήθηκε, στις 8 Απριλίου 2013, από την DB Schenker κατά της Εποπτεύουσας Αρχής της ΕΖΕΣ
   (Υπόθεση E-5/13)
   2013/C 174/08
   Στις 8 Απριλίου 2013 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ από τις Schenker North AB, Schenker Privpak AB και Schenker Privpak AS (εφεξής συλλογικά «DB Schenker»), εκπροσωπούμενες από τον κ. Jon Midthjell, δικηγόρο, Advokatfirmaet Midthjell AS, Grev Wedels plass 5, 0151 Όσλο, Νορβηγία.
   Οι προσφεύγουσες εταιρείες ζητούν από το Δικαστήριο ΕΖΕΣ:
   
               1)
            
            
               Να ακυρώσει την απόφαση της Εποπτεύουσας Αρχής της ΕΖΕΣ (ΕΑΕ), της 25ης Ιανουαρίου 2013 στην υπόθεση ΕΑΕ αριθ. 73075 (DB Schenker) καθόσον αρνείται πλήρη ή μερική πρόσβαση στα έγγραφα που ανήκουν στους φακέλους της υπόθεσης που οδήγησαν στην απόφαση αριθ. 321/10/COL της ΕΑΕ (Norway Post — loyalty/discount system) βάσει του άρθρου 3 στοιχείο α) των κανόνων πρόσβασης σε έγγραφα (RAD) 2012, καθώς και του άρθρου 4 παράγραφος 4 και του άρθρου 4 παράγραφος 6 των κανόνων RAD 2012 και αρνείται να χορηγήσει πρόσβαση στην πλήρη έκδοση της απόφασης αριθ. 321/10/COL της ΕΑΕ,
            
         
               2)
            
            
               Να ακυρώσει την απόφαση της ΕΑΕ, της 18ης Φεβρουαρίου 2013, στην υπόθεση ΕΑΕ αριθ. 73075 (DB Schenker) καθόσον αρνείται πλήρη ή μερική πρόσβαση στα έγγραφα που ανήκουν στους φακέλους της υπόθεσης που οδήγησαν στην απόφαση αριθ. 321/10/COL της ΕΑΕ (Norway Post — loyalty/discount system) βάσει του άρθρου 4 παράγραφος 4 και του άρθρου 4 παράγραφος 6 των κανόνων RAD 2012,
            
         
               3)
            
            
               Να καταδικάσει την ΕΑΕ (και τους τυχόν παρεμβαίνοντες) στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Οι προσφεύγουσες εταιρείες, Schenker North AB, Schenker Privpak AB και Schenker Privpak AS αποτελούν τμήματα της DB Schenker, ομίλου διεθνών μεταφορών και υλικοτεχνικής υποδομής. Η Schenker North AB διαχειρίζεται τις επιχειρηματικές πράξεις του ομίλου στη Νορβηγία, Σουηδία και Δανία, καθώς και των θυγατρικών εταιρειών Schenker Privpak AS και Schenker Privpak AB.
            
         
               —
            
            
               Οι προσφεύγουσες εταιρίες υπέβαλαν επιβεβαιωτική αίτηση με την ΕΑΕ, στις 14 Ιανουαρίου 2013, για πρόσβαση σε έγγραφα στους φακέλους της υπόθεσης που οδήγησαν στην απόφαση αριθ. 321/10/COL της ΕΑΕ (Norway Post — loyalty/discount system) της 14ης Ιουλίου 2010. Στις 25 Ιανουαρίου 2013 και στις 18 Φεβρουαρίου 2013, η ΕΑΕ αποφάσισε για την αίτηση πρόσβασης βάσει των νέων κανόνων της πρόσβασης του κοινού στα έγγραφα (RAD 2012), που θεσπίστηκαν με την απόφαση αριθ. 300/12/COL της ΕΑΕ, στις 5 Σεπτεμβρίου 2012. Οι προσφεύγουσες επιδιώκουν να ακυρώσουν αυτές τις αποφάσεις βάσει του άρθρου 36 της Συμφωνίας περί Εποπτείας και Δικαστηρίου καθόσον αρνούνται πλήρη ή μερική πρόσβαση στα έγγραφα που έχει ζητήσει.
            
         Οι προσφεύγουσες εταιρίες υποστηρίζουν ότι η Εποπτεύουσα Αρχή της ΕΖΕΣ:
   
               —
            
            
               παραβίασε το δικαίωμα πρόσβασης του κοινού σε έγγραφα που προβλέπονται στο άρθρο 2 παράγραφος 1 των κανόνων RAD 2012 και την υποχρέωση αιτιολογήσεως, βλ. άρθρο 16 της Συμφωνίας περί Εποπτείας και Δικαστηρίου σχετικά με την άρνηση πλήρους ή μερικής πρόσβασης σε έγγραφα, βάσει του άρθρου 3 στοιχείο α) των κανόνων RAD 2012,
            
         
               —
            
            
               παραβίασε το δικαίωμα πρόσβασης του κοινού σε έγγραφα που προβλέπονται στο άρθρο 2 παράγραφος 1 των κανόνων RAD 2012 σχετικά με την άρνηση πρόσβασης σε έγγραφα, εξ ολοκλήρου ή εν μέρει, βάσει του άρθρου 4 παράγραφος 6 των κανόνων RAD 2012, και
            
         
               —
            
            
               Παραβίασε το δικαίωμα πρόσβασης του κοινού σε έγγραφα που προβλέπονται στο άρθρο 2 παράγραφος 1 των κανόνων RAD 2012 και την υποχρέωση αιτιολογήσεως, βλ. άρθρο 16 της Συμφωνίας περί Εποπτείας και Δικαστηρίου σχετικά με την άρνηση πρόσβασης σε έγγραφα, εξ ολοκλήρου ή εν μέρει, βάσει του άρθρου 4 παράγραφος 4 των κανόνων RAD 2012.